钦定古今图书集成/明伦汇编/氏族典/第493卷 > 《凌迪知万姓统谱》 > 孟元哲
## 钦定古今图书集成/明伦汇编/氏族典/第493卷 > 《凌迪知万姓统谱》 > 孟元哲

按《宋史西蜀世家》：“昶子元哲，字遵圣，幼聪悟，善隶书。
年十四，僭封秦王。广政二十一年，领武德军节度。二
十五年，立为皇太子。宋师将至，以元哲为元帅。及闻
剑门陷，遂弃军遁归，入朝与昶同日宣制，检校太尉，
泰宁军节度，移镇贝州。在镇十馀年，亦有治绩。太平
兴国初，移镇定州。四年，从平太原，就命为镇州驻泊”
兵马钤辖。契丹入寇，元哲与诸将校破之，以功封滕
国公、知滑州。淳化初，移知滁州，卒。有子十五人：隆记、
隆诂、隆说、隆诠，并进士及第。